b'\n_START_ARTICLE_\nIngvar Stadheim\n_START_SECTION_\nUra\n_START_PARAGRAPH_\nStadheim pelasi omalla pelaajaurallaan Sogndal Fotballissa ja oli mukana seuran h\xc3\xa4vitess\xc3\xa4 historiansa ainoan Norjan cupin finaalin SK Brannille 1976. H\xc3\xa4n siirtyi seuran valmentajaksi 1979 ja valmensi joukkuetta kaksi kautta. H\xc3\xa4n palasi seuraan 1983 kahden kauden ajaksi.  Kaudella 1986 h\xc3\xa4n luotsasi Kongsvingerin Norjan liigassa pronssille. Samana vuonna h\xc3\xa4n siirtyi Norjan alle 21-vuotiaiden maajoukkueen p\xc3\xa4\xc3\xa4valmentajaksi. Kaksi vuotta my\xc3\xb6hemmin h\xc3\xa4n nousi Tord Gripin seuraajaksi A-maajoukkueen per\xc3\xa4simeen, muttei onnistunut viem\xc3\xa4\xc3\xa4n Norjaa MM-kisoihin 1990. H\xc3\xa4n j\xc3\xa4tti maajoukkueen lokakuussa 1990 kehnosti alkaneiden EM1992-karsintojen takia._NEWLINE_Maajoukkuepestins\xc3\xa4 j\xc3\xa4lkeen Stadheim j\xc3\xa4tti valmennusteht\xc3\xa4v\xc3\xa4t. Nyky\xc3\xa4\xc3\xa4n h\xc3\xa4n ty\xc3\xb6skentelee BIS Production Partnersin palveluksessa. H\xc3\xa4nen poikansa Anders on my\xc3\xb6s tehnyt uraa jalkapalloilijana.'